Romaškių kapinių koplyčia

Romaškių kapinių koplyčia – koplyčia, stovinti Kauno rajone, Romaškių kaimo (Domeikavos sen.) kapinėse, 0,5 km į rytus nuo kelio  ties Varluvos kryžkele, 1 km į šiaurę nuo  Domeikavos. Kapinės veikiančios, užima 0,7726 ha teritoriją.Kauno rajono savivaldybės teritorijoje esančių kapinių sąrašas  Romaškiai priklauso Domeikavos Lietuvos kankinių parapijai.Domeikavos Lietuvos kankinių parapija Parapijos klebonas apsilanko per Visus šventuosius. Koplyčia žmonių buvo lankoma, prižiūrima ir sovietiniais metais. 

Koplyčia stovi senųjų kapinių dalyje, ant kalvelės, nuo vartelių ir gyvenvietės pusės apsodintoje senomis liepomis. Kitoje pusėje plyti dirbami laukai. Ji 9 kv. m dydžio, vieno aukšto, baltų plytų mūro. Yra altorius ir kiti liturginiai daiktai, epitafija lenkų kalba (sunkiai įskaitoma) šalia altoriaus iš kairės. Sienos ir lubos dekoruotos tapytais piešiniais. Šalia pastato iš visų pusių stovi antkapiniai paminklai ir kryžiai. Kartu su kitomis Domeikavos seniūnijos kapinėmis, Romaškių kapinės ir koplyčia 2011 m. tyrinėtos laidosenos kaitos ir kaimo kapinaičių plėtros kontekste.Bernotas, Laurynas; Pikšrys, Linas; Pikturnaitė, Roberta Lietuvos XIX a. pabaigos - XXI a. pradžios kaimo kapinaitės: laidosenos kaita ir kapinių plėtros problemos

2021 m. gegužės 20 d. kilęs gaisras apgadino koplyčią. Paaiškėjo, kad nuo paliktos žvakės užsidegė altorius ir bažnytinis inventorius. Iškviesti ugniagesiai užsidegusio altoriaus dalis išnešė į lauką ir užgesino. Vėliau pastatas buvo išvėdintas.Kauno r. koplyčioje kilo gaisras Koplyčią po šio įvykio buvo rengiamasi perdažyti.

 Galerija 

 Šaltiniai 

Kategorija:Kauno rajono koplyčios